Atsakymai į „NVP-70524 Išvežamieji laboratoriniai tyrimai“ pirkimo dokumentų projekto metu kilusius klausimus

	Eil. Nr.
	Punkto Nr.
	Techninėje specifikacijoje nustatytas reikalavimas
	Tiekėjo klausimas 
	Perkančiosios organizacijos atsakymas

	Dėl Techninės specifikacijos 3 p.

	1
	TS 3 punktas
	Tiekėjas įsipareigoja tyrimų atsakymus įkelti į Pirkėjo laboratorijos informacinę sistemą ne vėliau kaip per 3 valandas po tyrimo (-ų) atlikimo. Sudarius sutartį, numatomas 1 mėn. terminas informacinės sistemos integracijai į Pirkėjo naudojamą LIS (Pirkėjo informacinė sistema Med.IS). Taip pat numatomas 1 mėn. bandomasis laikotarpis, per kurį bus išbandoma Tiekėjo informacinė sistema ir tyrimų pateikimas, bei atsakymų gavimas per ją. Jeigu darbas su sistema ar integracija nepavyksta, vyksta nesklandžiai, nekokybiškai dėl Tiekėjo kaltės, Pirkėjas turi teisę nutraukti sutartį dėl Tiekėjo kaltės.
	Prašome nurodyti, kokiu dokumentu bus įforminama (el. laišku, protokolu, aktu ar pan.) integracija tarp Tiekėjo ir Pirkėjo IS.
	Integracija bus įforminama integracijos aktu, pasirašytu abiejų šalių.

	2
	
	
	Kas patvirtins, kad integracija tinkama, ir pasirašys integracijos protokolą (direktorius, IT specialistas)?
	Integracijos tinkamumą vertins Pirkėjo IT specialistas kartu su laboratorijos atsakingu asmeniu. Integracijos aktą pasirašo Pirkėjo įgaliotas atstovas.

	3
	
	
	Nuo kada skaičiuojamas bandomasis 1 mėn. laikotarpis: po 1 mėn. integracijai skirto laikotarpio, ar bandomasis laikotarpis sutampa su integracijos laikotarpiu?
	Bandomasis laikotarpis skaičiuojamas pasibaigus integracijos laikotarpiui, t. y. nuo kito mėnesio po integracijos akto pasirašymo.

	4
	
	
	Kas turima galvoje "išbandoma Tiekėjo informacinė sistema"?
	Tai reiškia, kad testuojamas tyrimų atsakymų perdavimo procesas iš Tiekėjo IS į Pirkėjo LIS: duomenų pateikimo greitis, tikslumas, informacijos atvaizdavimas Med.IS sistemoje gydytojams ir laboratorijos darbuotojams.

	5
	
	
	Kas bus laikoma, kad "darbas su sistema (kokia?) ir integracija nepavyksta?
	Laikoma, kad nepavyksta, jeigu:
· tyrimų atsakymai sistemingai nepatenka į Pirkėjo LIS,
· perdavimo laikas viršija 3 val.,
· duomenys neatitinka pateiktų dokumentų,
· sistema veikia nestabiliai, dažni trikdžiai.

	6
	
	
	Nekonkreti, subjektyvi nuostata "integracija nepavyksta, vyksta nesklandžiai, nekokybiškai dėl Tiekėjo kaltės" arba turi būti sukonkretinta, nurodyti kokybiniai parametrai, arba pašalinta.
	Perkančioji organizacija papildo techninės specifikacijos bendrųjų reikalavimų paslaugoms 3 p. ir išdėsto jį sekančiai: 
Tiekėjas įsipareigoja tyrimų atsakymus įkelti į Pirkėjo laboratorijos informacinę sistemą ne vėliau kaip per 3 valandas po tyrimo (-ų) atlikimo. Sudarius sutartį, numatomas 1 mėn. terminas informacinės sistemos integracijai į Pirkėjo naudojamą LIS (Pirkėjo informacinė sistema Med.IS). Taip pat numatomas 1 mėn. bandomasis laikotarpis (bandomasis laikotarpis skaičiuojamas pasibaigus integracijos laikotarpiui, t. y. nuo kito mėnesio po integracijos akto pasirašymo), per kurį bus išbandoma Tiekėjo informacinė sistema ir tyrimų pateikimas, bei atsakymų gavimas per ją. Jeigu darbas su sistema ar integracija nepavyksta, vyksta nesklandžiai, nekokybiškai dėl Tiekėjo kaltės, Pirkėjas turi teisę nutraukti sutartį dėl Tiekėjo kaltės. Integracija laikoma nepavykusia, jei per bandomąjį laikotarpį daugiau kaip 3 kartus užfiksuojami perdavimo trikdžiai, dėl kurių tyrimų rezultatai neperduodami arba perduodami neteisingai, arba jei per 10 darbo dienų nepasiekiama stabili integracijos veikla. Laikoma, kad darbas su Tiekėjo informacine sistema nepavyksta, jeigu: tyrimų užsakymai/ atsakymai sistemingai neperduodami ar dingsta; sistema nepalaiko duomenų struktūros, reikalaujamos LIS integracijai; veikia nestabiliai, lėtai, sukelia klaidų ar duomenų neatitikimų; nepalaikomas reikiamas duomenų apsikeitimo formatas. Darbo su LIS kokybiniai parametrai: tyrimų atsakymai turi būti perduodami ne vėliau kaip per 3 val. nuo tyrimo atlikimo; duomenys turi būti tikslūs, pilnai sužymėti (tyrimo kodas, atsakymas, padalinys, data, atlikusio asmens ir patvirtinusio tyrimą darbuotojo vardas ir pavardė); atsakymai matomi Med.IS tiek gydytojui, tiek laboratorijos darbuotojui; nėra sisteminių neatitikimų tarp gautų atsakymų ir faktinių tyrimų; sistemos veiksmas testuojamas bandomuoju laikotarpiu, vertinant duomenų kokybę ir pateikimo stabilumą.

	7
	
	
	Prašome nurodyti, kas ir kokiu dokumentu iš Pirkėjo  patvirtina, kad bandomasis laikotarpis sėkmingas?
	Bandomojo laikotarpio sėkmingą pabaigą patvirtina Pirkėjo atsakingas IT specialistas ar paskirtas darbuotojas, surašydamas patvirtinimo aktą.

	[bookmark: _Hlk202515689]9
	TS 8 punktas
	Tiekėjas įsipareigoja paslaugų teikimo laikotarpiu pagal Pirkėjo poreikį ir pareikalavimą per 2 darbo dienas pateikti Pirkėjo pateikto (-ų) atlikti bei Tiekėjo atlikto (-ų) laboratorinio (-ų) tyrimo (-ų) išorinės ir (ar) vidinės kokybės kontrolės vykdymo rezultatą (-us).
	Vidinės KK rezultatus per 2 d. d. pateikti realu, bet išorinės – ne, nes IKK turi būti atliekama bent 2 kartus per metus, tai gali būti dar negauti rezultatai, arba jei siunčiami tyrimai, tai negausime informacijos iš išorinių paslaugų teikėjų.
	Pateikimo per 2 d. d. reikalavimas taikomas tik jau gautiems kokybės kontrolės rezultatams. Jei IKK dar neatlikta ar rezultatai negauti, pateikiamas tai pagrindžiantis paaiškinimas. Reikalavimas netaikomas rezultatams, kurių objektyviai dar nėra.
Atitinkamai papildomas ir pakeičiamas Techninės specifikacijos Bendrųjų reikalavimų 8 p.

	10
	TS 9 punktas
	Tiekėjas įsipareigoja pirkimo sutarties galiojimo metu pagal Pirkėjo poreikį ir pareikalavimą pateikti statistines ataskaitas apie suteiktas paslaugas (atliktus laboratorinius tyrimus) elektroniniu paštu „Excel“ formatu.
	Prašome nurodyti konkrečiau, kokios statistinės ataskaitos bus reikalingos (su kokiais duomenimis, duomenų stulpeliais).
	Statistinėse ataskaitose turėtų būti pateikiama ši informacija:
· Paslaugos teikimo laikotarpis
· Tyrimo pavadinimas
· Atliktų tyrimų skaičius
· Tyrimų atlikimo datos
· Atsakymų pateikimo terminų laikymasis
Pirkėjas pasilieka teisę pagal poreikį papildyti ataskaitos stulpelius.
Atitinkamai papildomas ir pakeičiamas Techninės specifikacijos Bendrųjų reikalavimų 9 p.

	11
	TS 11 punktas
	Tiekėjas įsipareigoja nemokamai užtikrinti nuolatinį konsultacijų teikimą Pirkėjo elektroniniu paštu ir/ ar telefonu.
	Prašome tiksliau apibrėžti "įsipareigoja nemokamai užtikrinti nuolatinį konsultacijų teikimą Pirkėjo elektroniniu paštu ir/ ar telefonu"- ar reikalavimas apima tik darbo valandas (nurodyti), darbo dienomis?
	Taip, reikalavimas dėl konsultacijų teikimo galioja darbo dienomis, Pirkėjo darbo valandomis nuo 7:00 iki 20:00 val. Kritiniais atvejais, susijusiais su sistemos sutrikimais ar duomenų perdavimo klaidomis, turi būti nurodytas budintis kontaktinis asmuo.
Atitinkamai papildomas ir pakeičiamas Techninės specifikacijos Bendrųjų reikalavimų 11 p.

	12
	Sutarties specialiųjų sąlygų 12.2.3 p.
	Jeigu darbas su Tiekėjo informacine sistema ar jos integracija į Pirkėjo informacinę sistemą nepavyksta, vyksta nesklandžiai, nekokybiškai dėl Tiekėjo kaltės, kaip nurodyta Techninės specifikacijos Bendrųjų reikalavimų 3 punkte;
	Apibrėžkite, ką apima sąvoka nepavyksta "darbas su Tiekėjo informacine sistema"?  Kokie tinkamo darbo su tiekėjo informacine sistema reikalavimai?
	Laikoma, kad darbas nepavyksta, jeigu:
· Tyrimų užsakymai/atsakymai sistemingai neperduodami ar dingsta
· Sistema nepalaiko duomenų struktūros, reikalaujamos LIS integracijai
· Veikia nestabiliai, lėtai, sukelia klaidų ar duomenų neatitikimų
· Nepalaikomas reikiamas duomenų apsikeitimo formatas

	13
	
	
	Apibrėžkite, ką apima sąvoka nepavyksta "darbas su integracija"? Kokie tinkamos integracijos parametrai?
	Integracija laikoma nepavykusia, jei:
· Neužtikrinamas automatinis tyrimų rezultatų perdavimas į Med.IS
· Neteisingai sužymimi tyrimų duomenys (klaidingi laukų pavadinimai, kodai, datos ir pan.)
· Per bandomąjį laikotarpį fiksuojama daugiau kaip 3 pasikartojančios kritinės klaidos
· Neužtikrinamas perdavimo terminas – 3 val. po tyrimo atlikimo

	14
	
	
	Prašome konkretizuoti subjektyvią sąvoką "vyksta nesklandžiai" arba ją pašalinti.
	Formuluotė „vyksta nesklandžiai“ bus aiškinama pagal objektyviai fiksuotus trikdžius (pvz., pranešimai apie klaidas, tyrimų nepristatymą).

	15
	
	
	Prašome apibrėžti  darbo su LIS kokybinius parametrus.
	· Tyrimų atsakymai turi būti perduodami ne vėliau kaip per 3 val. nuo tyrimo atlikimo
· Duomenys turi būti tikslūs, pilnai sužymėti (tyrimo kodas, atsakymas, padalinys, data, atlikusio ir patvirtinusio tyrimą darbuotojo pavardė)
· Atsakymai matomi Med.IS tiek gydytojui, tiek laboratorijos darbuotojui
· Nėra sisteminių neatitikimų tarp gautų atsakymų ir faktinių tyrimų
· Sistemos veikimas testuojamas bandomuoju laikotarpiu, vertinant duomenų kokybę ir pateikimo stabilumą



